Diari Oficial de la Generalitat Valenciana


Sumari del DOGV 8673, del 08-11-2019 (2019/9751)

Informació pública de l'aprovació inicial del projecte d'expropiació per taxació conjunta per a l'execució de l'obra del nou vial d'accés a l'Albir de la CN-332 a la CV-753.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9751


Data del document
:   11-10-2019

Organisme emissor
:   Ajuntament de L'Alfàs del Pi

Tipus de document
:   Anunci

Descriptors 

:   * Alfàs del Pi, l'
    * administració local
    * pla d'urbanisme

Informació pública de l'aprovació inicial del projecte d'expropiació per taxació conjunta per a l'execució de l'obra del nou vial d'accés a l'Albir de la CN-332 a la CV-753. [2019/9751]  
El Ple de l'Ajuntament, en la sessió celebrada amb caràcter d'ordinària el dia 27 de setembre de 2019, va adoptar, entre d'altres, l'acord que es transcriu a continuació:  
Aprovació inicial del projecte d'expropiació per taxació conjunta per a l'execució de l'obra «Nou vial accés l'Albir de CN-332 a CV-753».  
Examinat l'expedient BAS/1966/2017 de l'Àrea d'Urbanisme, relatiu al projecte d'expropiació forçosa mitjançant procediment de taxació conjunta per a l'obtenció de terrenys necessaris per a executar l'obra denominada «Nou vial de connexió N-332 a CV-753, accés alternatiu a l'Albir (l'Alfàs del Pi)», redactat per Cainur el mes d'abril de 2018.  
  
Vistos la memòria projecte d'expropiació redactada per l'Àrea d'Urbanisme d'aquest ajuntament i els informes favorables incorporats a l'expedient, s'eleva al Ple de l'Ajuntament la següent proposta d'acord:  
  
Primer. Disposar l'aplicació del sistema d'expropiació forçosa i procediment de taxació conjunta i aprovar inicialment la relació de propietaris i de béns afectats necessaris per a executar obres del projecte «Nou vial de connexió N-332 a CV-753, accés alternatiu a l'Albir (l'Alfàs del Pi)», segons la relació detallada que consta en l'expedient, d'acord amb la documentació existent al dia de la data, que identifica la relació d'interessats, amb una superfície total de sòl a ocupar de 9.407 m² destinats a xarxa viària primària.  
Segon. Exposar al públic l'expedient expropiatori BAS/1966/2017, a través d'un periòdic d'àmplia difusió a la localitat, un edicte en el Diari Oficial de la Generalitat Valenciana, al tauler d'anuncis i en la pàgina web municipal, pel termini d'un mes, perquè els interessats en el procediment puguen formular les al·legacions que estimen pertinents contra la relació inicial de propietaris i drets afectats, amb l'advertiment que els errors no denunciats o no justificats en aquesta fase no donaran lloc a nul·litat o reposició d'actuacions. El projecte d'expropiació amb els documents assenyalats serà exposat al públic pel termini d'un mes perquè qui hi puga estar interessat formule les observacions i reclamacions que estime convenients, en particular pel que fa a la titularitat o valoració dels drets respectius.  
  
Els errors no denunciats i justificats en aquest moment, una vegada aprovat l'expedient expropiatori, no donaran lloc a la nul·litat d'aquest ni a la reposició d'actuacions. No obstant això, els interessats conservaran el dret a ser indemnitzats, quan siga procedent.  
  
Tercer. Notificar-ho individualitzadament als interessats que figuren en l'expedient, amb trasllat del full d'apreuament municipal en el qual figura la taxació de cada bé o dret per a expropiar, perquè puguen, en idèntic termini d'un mes, acceptar el full d'apreuament o rebutjar-lo i formular el seu propi. En el cas que l'expropiat rebutge la valoració continguda en el full d'apreuament formulat per l'Administració local, es traslladarà l'expedient al Jurat Provincial d'Expropiació Forçosa perquè en fixe el preu just. Així mateix, en l'indicat termini d'un mes, els afectats per l'expedient expropiatori podran sol·licitar a l'Ajuntament la renúncia al pagament del preu just en metàl·lic i optar pel pagament d'aquest en espècie, mitjançant la sol·licitud de reserva d'aprofitament urbanístic, tot això a l'empara de l'article 43 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, i l'article 105.1 de la Llei d'ordenació del territori, urbanisme i paisatge (LOTUP), i d'acord amb les condicions que figuren en la memòria del projecte d'expropiació forçosa.  
  
  
L'Alfàs del Pi, 11 d'octubre de 2019.- L'alcalde president: Vicente Arques Cortés.